ཆོས་གང་དང་གང་ཡིན་ཡང་དེའི་ངོ་བོ་འཇོག་ལུགས་དེ་རྐྱེན་གཞན་ལ་ལྟོས་ནས་བཏགས་ཏེ་འཇོག་པ་མ་གཏོགས།ཁོ་རང་རང་དབང་གི་སྒོ་ནས་འདོགས་རྒྱུ་མེད་པ་ཞིག་རེད།དཔེར་ན།ཆ་དང་ཆ་ཅན།ཡན་ལག་དང་ཡན་ལག་ཅན།བྱེད་པ་པོ་དང་བྱ་བ་ཞེས་པ་དེ་ཚོའི་གྲས་མང་པོ་ཞིག་ཕན་ཚུན་ལྟོས་ནས་ཡོང་བསྡད་པ་ཞིགདེ་ནས་ཕར་གཏུགས་ཡོང་དུས་རྟེན་ནས་བཏགས་པའི་རྟེན་འབྱུང་གི་གོ་བ་མཐར་ཐུག་སླེབས་ཡོང་དུས་རྐྱེན་ཉིད་འདི་པ་ཙམ།མིང་རྐྱང་གཏགས་ཡོད་ཙམ་ཞེས་པའི་སྒང་ལ་སླེབས་ཡོང་གི་འདུགདེ་བཅོམ་ལྡན་འདས་ཀྱི་དགོངས་པ་མཐར་ཐུག་པ་ཡིན་པ་ཤེར་ཕྱིན་གྱི་མདོའི་ནང་དུ་ཆོས་ཐམས་ཅད་མིང་ཙམ་བརྡ་ཙམ་ཞེས་གསུངས་པ་དེའི་སྒང་ལ་སླེབས་ཀྱི་ཡོད་རེད།མིང་དོན་གཉིས་སུ་ཕྱེས་པའི་དོན་ཞིག་ཡེ་དུས་ནས་ཡོད་པ་ཡིན་ན།མིང་ཙམ་མ་རེད།མིང་དོན་གཉིས་སུ་ཕྱེ་བའི་དོན་ཞིག་ཡོད་པ་རེད་དེ།དོན་དེའི་ངོ་བོ་འཇོག་སྐབས་མིང་གི་དབང་གིས་འཇོག་པ་མ་གཏོགས་དོན་གྱི་ངོས་ནས་ཡོད་པ་རེད་མི་འདུགདོན་གྱི་ངོས་ནས་ཡོད་ན་མིང་ཙམ་མ་རེད།དེ་བཞིན་མདོའི་ནང་དུ་གཟུགས་སྟོང་པ་ཉིད་ཀྱིས་སྟོང་བར་མི་བྱེད་དེ་གཟུགས་ཉིད་སྟོང་པ་ཉིད་དོ་ཞེས་གསུངས་ཤེས་ཀྱི་མ་རེད།